b"\n_START_ARTICLE_\nGen\xc3\xadsser\n_START_SECTION_\nOrigen dels gen\xc3\xadssers\n_START_PARAGRAPH_\nEl sult\xc3\xa0 Orhan, governant de l'incipient imperi Otom\xc3\xa0, va fundar el cos militar dels gen\xc3\xadssers al voltant del 1330. Al principi estava format per combatents no musulmans, sobretot joves cristians i presoners de guerra. Orhan potser va ser influenciat pels soldans mamelucs per a la creaci\xc3\xb3 d'aquest model de cos militar. Els gen\xc3\xadssers es van convertir en el primer ex\xc3\xa8rcit otom\xc3\xa0 permanent, substituint a forces que estaven conformades principalment per guerrers tribals, en la lleialtat i moral dels quals no sempre es podia confiar. A m\xc3\xa9s, cap combatent lliure (no esclavitzat) consentiria ser un soldat d'infanteria, considerant l'arriscada destinaci\xc3\xb3 que li era assignada.\n_START_SECTION_\nInstrucci\xc3\xb3, ensinistrament i estil de vida dels gen\xc3\xadssers\n_START_PARAGRAPH_\nLes primeres unitats gen\xc3\xadssers tenien es nodrien de captius de guerra i esclaus. Despr\xc3\xa9s dels anys 1380, el sult\xc3\xa0 Selim I va incrementar les seves files com a resultat d'un impost en forma humana denominada devshirmeh. Els homes del sult\xc3\xa0 reclutaven joves no musulmans, comunament nois cristians \xe2\x80\x94triats al principi a l'atzar i m\xc3\xa9s tard mitjan\xc3\xa7ant una estricta selecci\xc3\xb3\xe2\x80\x93 per a ser ensinistrats. En segles posteriors semblen haver tingut predilecci\xc3\xb3 principalment per candidats grecs i albanesos. En general seleccionaven nois d'entre set i catorze anys i el seu nombre es regia per la necessitat de soldats del moment. M\xc3\xa9s tard les autoritats otomanes ampliaren el devshirmeh a Hongria. Podria esperar-se que residents locals no apreciessin el costum otom\xc3\xa0 quan es procedia al reclutament for\xc3\xa7\xc3\xb3s, encara que nombroses poblacions veien en aix\xc3\xb2 una font de riquesa i un pr\xc3\xb2sper futur per als seus fills pels beneficis que derivaven de pert\xc3\xa0nyer a aquest cos militar._NEWLINE_Els gen\xc3\xadssers eren ensinistrats sota una disciplina estricta amb durs entrenaments f\xc3\xadsics, ensenyaments en el maneig d'armes de l'\xc3\xa8poca i t\xc3\xa0ctiques militars, aix\xc3\xad com una impecable educaci\xc3\xb3 (aprenien diversos idiomes, literatura, comptabilitat, etc.) i en condicions pr\xc3\xa0cticament mon\xc3\xa0stiques en les escoles Acemi O\xc4\x9flan\xc4\xb1. En aquestes escoles d'instrucci\xc3\xb3 s'esperava que romanguessin c\xc3\xa8libes i anaven almenys encoratjats a convertir-se a l'Islam, el que la majoria aix\xc3\xad va fer. En la pr\xc3\xa0ctica, els gen\xc3\xadssers pertanyien al sult\xc3\xa0. A difer\xc3\xa8ncia dels musulmans lliures, tenien expressament prohibit deixar-se cr\xc3\xa9ixer la barba, i nom\xc3\xa9s se'ls permetia dur un bigoti. Se'ls inculcava des d'un primer moment que consideressin al Cos de Gen\xc3\xadssers com la seva casa i fam\xc3\xadlia i al sult\xc3\xa0 com el seu pare real. Nom\xc3\xa9s aquells que demostraven ser prou forts durant el per\xc3\xadode d'instrucci\xc3\xb3 arribaven el rang d'un gen\xc3\xadsser veritable, normalment a l'edat de vint-i-quatre a vint-i-cinc anys. El regiment heretava les propietats dels gen\xc3\xadssers morts._NEWLINE_Els gen\xc3\xadssers tamb\xc3\xa9 aprenien a seguir els dictats del sant dervix Hac\xc4\xb1 Bekta\xc5\x9f-\xc4\xb1 Veli que havia bene\xc3\xaft les primeres tropes. D'aquesta manera, l'ordre sufi Bekta\xc5\x9f\xc4\xb1 i els seus dervixos es van convertir en una esp\xc3\xa8cie de capellans per a la Gu\xc3\xa0rdia gen\xc3\xadsser. En aquest aspecte, aix\xc3\xad com les seves similituds en la seva vida a\xc3\xafllada, els gen\xc3\xadssers s'assemblen als ordes mon\xc3\xa0stics cristianes de guerrers monjos, com la dels Cavallers de Sant Joan o l'Orde del Temple.\n_START_SECTION_\nCuriositats\n_START_PARAGRAPH_\nEn el videojoc Age of Empires II els gen\xc3\xadssers s\xc3\xb3n la unitat especial dels turcs."